ՀԱՎԵԼՎԱԾ
Եվրասիական տնտեսական հանձնաժողովի կոլեգիայի`
2015 թվականի օգոստոսի 18-ի
թիվ 18 որոշման

**ԴԱՍԱԿԱՐԳՈՒՄ**

տնտեսության ինստիտուցիոնալ հատվածների

1. Տնտեսության ինստիտուցիոնալ հատվածների դասակարգումը (այսուհետ՝ ՏԻՀԴ) կառուցված է «2008 թվականի ազգային հաշիվների համակարգի» (այսուհետ՝ ԱՀՀ-2008) միջազգային ստանդարտի հիման վրա: Հաշվի առնելով Եվրասիական տնտեսական միության անդամ պետությունների (այսուհետ՝ անդամ պետություններ) օրենսդրության առանձնահատկությունները՝ ՏԻՀԴ-ը թույլ է տալիս միօրինակ կերպով դասակարգել ինստիտուցիոնալ միավորները՝ ըստ տնտեսության հատվածների (ենթահատվածների)՝ իրենց ֆունկցիոնալ նշանակությանը համապատասխան: ՏԻՀԴ-ի կիրառումն ուղղված է անդամ պետությունների պաշտոնական վիճակագրական տեղեկությունների համադրելիության ապահովմանը: ՏԻՀԴ-ն առաջարկվում է վիճակագրության ոլորտում գործնական կիրառման համար:

2. ՏԻՀԴ-ը կազմելու ժամանակ օգտագործվել են հետեւյալ փաստաթղթերը՝

ա) ԱՀՀ-2008, որը մշակվել է Համաշխարհային բանկի, Եվրոպական հանձնաժողովի, Արժույթի միջազգային հիմնադրամի, Տնտեսական համագործակցության եւ զարգացման կազմակերպության, Միավորված ազգերի կազմակերպության մասնակցությամբ.

բ) ԱՊՀ տնտեսության հատվածների մոդելային վիճակագրական դասակարգիչ, որը մշակվել է Անկախ պետությունների համագործակցության միջպետական վիճակագրական կոմիտեի կողմից (2014 թ.).

գ) Տնտեսության հատվածների դասակարգիչ, որը հաստատվել է Ղազախստանի Հանրապետության՝ վիճակագրության գործակալության նախագահի 2012 թվականի դեկտեմբերի 28-ի թիվ 357 հրամանով:

3. ՏԻՀԴ-ի տարածումն ապահովվում է «Ինտերնետ» տեղեկատվական-հեռահաղորդակցական ցանցում՝ Եվրասիական տնտեսական միության պաշտոնական կայքում, փաստաթղթի էլեկտրոնային տարբերակի եւ կից ներկայացվող տեղեկատվական նյութերի տեղադրման միջոցով:

4. ՏԻՀԴ-ի մեջ փոփոխություններ կատարելու կամ այն չեղարկելու համար հիմք է հանդիսանում ԱՀՀ-2008-ում փոփոխություններ կատարելը կամ այն չեղարկելը:

5. ՏԻՀԴ-ն իր մեջ ներառում է ՏԻՀԴ դասակարգիչ՝ համաձայն թիվ 1 հավելվածի, այլընտրանքային խմբավորումների աղյուսակ՝ համաձայն թիվ 2 հավելվածի, եւ ինստիտուցիոնալ միավորները տնտեսության հատվածներին դասելու մեթոդաբնական պարզաբանումներ՝ համաձայն թիվ 3 հավելվածի:

ՏԻՀԴ-ում օգտագործվող հասկացություններն ու սահմանումները պետք է հասկանալ՝ համաձայն ԱՀՀ-2008-ի՝ հաշվի առնելով անդամ պետությունների օրենսդրության առանձնահատկությունները:

6. ՏԻՀԴ դասակարգիչը կառուցված է դասակարգման ստորակարգության մեթոդի եւ ծածկագրման հաջորդականության մեթոդի օգտագործմամբ:

7. Դասակարգման խմբավորումների նույնականացման համար օգտագործվում է 1-ից մինչեւ 5 նիշով փոփոխական երկարությամբ 5-անիշ թվային ծածկագիր, որն ունի հետեւյալ կառուցվածքը՝

X՝ բաժին,

XX՝ հատված,

XXX՝ ենթահատված,

ХХХХ՝ խումբ,

ХХХХХ՝ ենթախումբ:

Ծածկագիր կազմելու օրինակ՝

Բաժին 1 Տնտեսությունն ընդհանուր առմամբ,

Հատված 1.2 Ֆինանսական կորպորացիաներ,

Ենթահատված 1.2.2 Ավանդներ ընդունող կորպորացիաներ՝ բացառությամբ ազգային (կենտրոնական) բանկի,

Խումբ 1.2.2.1 Ավանդներ ընդունող պետական կորպորացիաներ,

Ենթախումբ 1.2.2.1.1 Ավանդներ ընդունող պետական կորպորացիաներ` ՈԱԿ:

8. ՏԻՀԴ-ի այլընտրանքային խմբավորումները կառուցված են ՏԻՀԴ-ի դասակարգչի ծածկագրերի հիման վրա եւ նախատեսված են ոչ առեւտրային կազմակերպությունների եւ շահույթ հետապնդող կազմակերպությունների խմբավորման այլընտրանքային եղանակի համար:

ՀԱՎԵԼՎԱԾ ԹԻՎ 1

տնտեսության ինստիտուցիոնալ հատվածների դասակարգման

**ԴԱՍԱԿԱՐԳԻՉ**

տնտեսության ինստիտուցիոնալ հատվածների դասակարգման

| Ծածկագիրը | Խմբավորման անվանումը |
| --- | --- |
| 1 | Տնտեսությունն ընդհանուր առմամբ |
| 1.1 | Ոչ ֆինանսական կորպորացիաներ |
| 1.1.1 | Պետական ոչ ֆինանսական կորպորացիաներ |
| 1.1.1.1 | Պետական ոչ ֆինանսական կորպորացիաներ |
| 1.1.1.1.1 | Պետական ոչ ֆինանսական կորպորացիաներ՝ ՈԱԿ\* |
| 1.1.1.1.2 | Պետական ոչ ֆինանսական կորպորացիաներ՝ ՇՀԿ\*\* |
| 1.1.2 | Ազգային մասնավոր ոչ ֆինանսական կորպորացիաներ |
| 1.1.2.1 | Ազգային մասնավոր ոչ ֆինանսական կորպորացիաներ |
| 1.1.2.1.2 | Ազգային մասնավոր ոչ ֆինանսական կորպորացիաներ՝ ՈԱԿ |
| 1.1.2.1.2 | Ազգային մասնավոր ոչ ֆինանսական կորպորացիաներ՝ ՇՀԿ |
| 1.1.3 | Օտարերկրյա հսկողության տակ գտնվող ոչ ֆինանսական կորպորացիաներ |
| 1.1.3.1 | Օտարերկրյա հսկողության տակ գտնվող ոչ ֆինանսական կորպորացիաներ |
| 1.1.3.1.1 | Օտարերկրյա հսկողության տակ գտնվող ոչ ֆինանսական կորպորացիաներ՝ ՈԱԿ |
| 1.1.3.1.2 | Օտարերկրյա հսկողության տակ գտնվող ոչ ֆինանսական կորպորացիաներ՝ ՇՀԿ |
| 1.2 | Ֆինանսական կորպորացիաներ |
| 1.2.1 | Ազգային (կենտրոնական) բանկ |
| 1.2.2 | Ավանդներ ընդունող կորպորացիաներ՝ բացառությամբ ազգային (կենտրոնական) բանկի |
| 1.2.2.1 | Ավանդներ ընդունող պետական կորպորացիաներ |
| 1.2.2.1.1 | Ավանդներ ընդունող պետական կորպորացիաներ՝ ՈԱԿ |
| 1.2.2.1.2 | Ավանդներ ընդունող պետական կորպորացիաներ՝ ՇՀԿ |
| 1.2.2.2 | Ավանդներ ընդունող ազգային մասնավոր կորպորացիաներ |
| 1.2.2.2.1 | Ավանդներ ընդունող ազգային մասնավոր կորպորացիաներ՝ ՈԱԿ |
| 1.2.2.2.2 | Ավանդներ ընդունող ազգային մասնավոր կորպորացիաներ՝ ՇՀԿ |
| 1.2.2.3 | Օտարերկրյա հսկողության տակ ավանդներ ընդունող կորպորացիաներ |
| 1.2.2.3.1 | Օտարերկրյա հսկողության տակ ավանդներ ընդունող կորպորացիաներ՝ ՈԱԿ |
| 1.2.2.3.2 | Օտարերկրյա հսկողության տակ ավանդներ ընդունող կորպորացիաներ՝ ՇՀԿ |
| 1.2.3 | Դրամական շուկայի ֆոնդեր |
| 1.2.3.1 | Դրամական շուկայի պետական ֆոնդեր |
| 1.2.3.1.1 | Դրամական շուկայի պետական ֆոնդեր՝ ՈԱԿ |
| 1.2.3.1.2 | Դրամական շուկայի պետական ֆոնդեր՝ ՇՀԿ |
| 1.2.3.2 | Դրամական շուկայի ազգային մասնավոր ֆոնդեր |
| 1.2.3.2.1 | Դրամական շուկայի ազգային մասնավոր ֆոնդեր՝ ՈԱԿ |
| 1.2.3.2.2 | Դրամական շուկայի ազգային մասնավոր ֆոնդեր՝ ՇՀԿ |
| 1.2.3.3 | Օտարերկրյա հսկողության տակ գտնվող դրամական շուկայի ֆոնդեր |
| 1.2.3.3.1 | Օտարերկրյա հսկողության տակ գտնվող դրամական շուկայի ֆոնդեր՝ ՈԱԿ |
| 1.2.3.3.2 | Օտարերկրյա հսկողության տակ գտնվող դրամական շուկայի ֆոնդեր՝ ՇՀԿ |
| 1.2.4 | Ոչ դրամական շուկայի ներդրումային ֆոնդեր |
| 1.2.4.1 | Ոչ դրամական շուկայի պետական ներդրումային ֆոնդեր |
| 1.2.4.1.1 | Ոչ դրամական շուկայի պետական ներդրումային ֆոնդեր՝ ՈԱԿ |
| 1.2.4.1.2 | Ոչ դրամական շուկայի պետական ներդրումային ֆոնդեր՝ ՇՀԿ |
| 1.2.4.2 | Ոչ դրամական շուկայի ազգային մասնավոր ներդրումային ֆոնդեր |
| 1.2.4.2.1 | Ոչ դրամական շուկայի ազգային մասնավոր ներդրումային ֆոնդեր՝ ՈԱԿ |
| 1.2.4.2.2 | Ոչ դրամական շուկայի ազգային մասնավոր ներդրումային ֆոնդեր՝ ՇՀԿ |
| 1.2.4.3 | Օտարերկրյա հսկողության տակ գտնվող ոչ դրամական շուկայի ներդրումային ֆոնդեր |
| 1.2.4.3.1 | Օտարերկրյա հսկողության տակ գտնվող ոչ դրամական շուկայի ներդրումային ֆոնդեր՝ ՈԱԿ |
| 1.2.4.3.2 | Օտարերկրյա հսկողության տակ գտնվող ոչ դրամական շուկայի ներդրումային ֆոնդեր՝ ՇՀԿ |
| 1.2.5 | Այլ ֆինանսական միջնորդներ՝ բացառությամբ ապահովագրական կորպորացիաների եւ կենսաթոշակային ֆոնդերի |
| 1.2.5.1 | Այլ պետական ֆինանսական կորպորացիաներ |
| 1.2.5.1.1 | Այլ պետական ֆինանսական կորպորացիաներ՝ ՈԱԿ |
| 1.2.5.1.2 | Այլ պետական ֆինանսական կորպորացիաներ՝ ՇՀԿ |
| 1.2.5.2 | Այլ ազգային մասնավոր ֆինանսական կորպորացիաներ |
| 1.2.5.2.1 | Այլ ազգային մասնավոր ֆինանսական կորպորացիաներ՝ ՈԱԿ |
| 1.2.5.2.2 | Այլ ազգային մասնավոր ֆինանսական կորպորացիաներ՝ ՇՀԿ |
| 1.2.5.3 | Օտարերկրյա հսկողության տակ գտնվող այլ ֆինանսական կորպորացիաներ |
| 1.2.5.3.1 | Օտարերկրյա հսկողության տակ գտնվող այլ ֆինանսական կորպորացիաներ՝ ՈԱԿ |
| 1.2.5.3.2 | Օտարերկրյա հսկողության տակ գտնվող այլ ֆինանսական կորպորացիաներ՝ ՇՀԿ |
| 1.2.6 | Օժանդակ ֆինանսական կորպորացիաներ |
| 1.2.6.1 | Պետական օժանդակ ֆինանսական կորպորացիաներ |
| 1.2.6.1.1 | Պետական օժանդակ ֆինանսական կորպորացիաներ՝ ՈԱԿ |
| 1.2.6.1.2 | Պետական օժանդակ ֆինանսական կորպորացիաներ՝ ՇՀԿ |
| 1.2.6.2 | Ազգային մասնավոր օժանդակ ֆինանսական կորպորացիաներ |
| 1.2.6.2.1 | Ազգային մասնավոր օժանդակ ֆինանսական կորպորացիաներ՝ ՈԱԿ |
| 1.2.6.2.2 | Ազգային մասնավոր օժանդակ ֆինանսական կորպորացիաներ՝ ՇՀԿ |
| 1.2.6.3 | Օտարերկրյա հսկողության տակ գտնվող օժանդակ ֆինանսական կորպորացիաներ |
| 1.2.6.3.1 | Օտարերկրյա հսկողության տակ գտնվող օժանդակ ֆինանսական կորպորացիաներ՝ ՈԱԿ |
| 1.2.6.3.2 | Օտարերկրյա հսկողության տակ գտնվող օժանդակ ֆինանսական կորպորացիաներ՝ ՇՀԿ |
| 1.2.7 | Կեպտիվային ֆինանսական հաստատություններ եւ վաշխառուներ |
| 1.2.7.1 | Պետական կեպտիվային ֆինանսական հաստատություններ |
| 1.2.7.1.1 | Պետական կեպտիվային ֆինանսական հաստատություններ՝ ՈԱԿ |
| 1.2.7.1.2 | Պետական կեպտիվային ֆինանսական հաստատություններ՝ ՇՀԿ |
| 1.2.7.2 | Ազգային մասնավոր կեպտիվային ֆինանսական հաստատություններ |
| 1.2.7.2.1 | Ազգային մասնավոր կեպտիվային ֆինանսական հաստատություններ՝ ՈԱԿ |
| 1.2.7.2.2 | Ազգային մասնավոր կեպտիվային ֆինանսական հաստատություններ՝ ՇՀԿ |
| 1.2.7.3 | Օտարերկրյա հսկողության տակ գտնվող կեպտիվային ֆինանսական հաստատություններ |
| 1.2.7.3.1 | Օտարերկրյա հսկողության տակ գտնվող կեպտիվային ֆինանսական հաստատություններ՝ ՈԱԿ |
| 1.2.7.3.2 | Օտարերկրյա հսկողության տակ գտնվող կեպտիվային ֆինանսական հաստատություններ՝ ՇՀԿ |
| 1.2.8 | Ապահովագրական կորպորացիաներ |
| 1.2.8.1 | Պետական ապահովագրական կորպորացիաներ |
| 1.2.8.1.1 | Պետական ապահովագրական կորպորացիաներ՝ ՈԱԿ |
| 1.2.8.1.2 | Պետական ապահովագրական կորպորացիաներ՝ ՇՀԿ |
| 1.2.8.2 | Ազգային մասնավոր ապահովագրական կորպորացիաներ |
| 1.2.8.2.1 | Ազգային մասնավոր ապահովագրական կորպորացիաներ՝ ՈԱԿ |
| 1.2.8.2.2 | Ազգային մասնավոր ապահովագրական կորպորացիաներ՝ ՇՀԿ |
| 1.2.8.3 | Օտարերկրյա հսկողության տակ գտնվող ապահովագրական կորպորացիաներ |
| 1.2.8.3.1 | Օտարերկրյա հսկողության տակ գտնվող ապահովագրական կորպորացիաներ՝ ՈԱԿ |
| 1.2.8.3.2 | Օտարերկրյա հսկողության տակ գտնվող ապահովագրական կորպորացիաներ՝ ՇՀԿ |
| 1.2.9 | Կենսաթոշակային ֆոնդեր |
| 1.2.9.1 | Պետական կենսաթոշակային ֆոնդեր |
| 1.2,9.1.1 | Պետական կենսաթոշակային ֆոնդեր՝ ՈԱԿ |
| 1.2.9.1.2 | Պետական կենսաթոշակային ֆոնդեր՝ ՇՀԿ |
| 1.2.9.2 | Ազգային մասնավոր կենսաթոշակային ֆոնդեր |
| 1.2.9.2.1 | Ազգային մասնավոր կենսաթոշակային ֆոնդեր՝ ՈԱԿ |
| 1.2.9.2.2 | Ազգային մասնավոր կենսաթոշակային ֆոնդեր՝ ՇՀԿ |
| 1.2.9.3 | Օտարերկրյա հսկողության տակ գտնվող կենսաթոշակային ֆոնդեր |
| 1.2.9.3.1 | Օտարերկրյա հսկողության տակ գտնվող կենսաթոշակային ֆոնդեր՝ ՈԱԿ |
| 1.2.9.3.2 | Օտարերկրյա հսկողության տակ գտնվող կենսաթոշակային ֆոնդեր՝ ՇՀԿ |
| 1.3 | Պետական կառավարում |
| 1.3.1 | Կենտրոնական կառավարման մարմիններ (կենտրոնական կառավարություն) |
| 1.3.1.1 | Կենտրոնական կառավարման մարմիններ (բացառությամբ սոցիալական ապահովության ֆոնդերի եւ ոչ շուկայական ՈԱԿ-ների, որոնք վերահսկվում են կենտրոնական կառավարման մարմինների կողմից) |
| 1.3.1.2 | Ոչ շուկայական ՈԱԿ-ներ, որոնք վերահսկվում են կենտրոնական կառավարման մարմինների կողմից |
| 1.3.2 | Տարածքային կառավարման մարմիններ |
| 1.3.2.1 | Տարածքային կառավարման մարմիններ (բացառությամբ սոցիալական ապահովության ֆոնդերի եւ ոչ շուկայական ՈԱԿ-ների, որոնք վերահսկվում են տարածքային կառավարման մարմինների կողմից) |
| 1.3.2.2 | Ոչ շուկայական ՈԱԿ-ներ, որոնք վերահսկվում են տարածքային կառավարման մարմինների կողմից |
| 1.3.3 | Տեղական կառավարման մարմիններ |
| 1.3.3.1 | Տեղական կառավարման մարմիններ (բացառությամբ սոցիալական ապահովության ֆոնդերի եւ ոչ շուկայական ՈԱԿ-ների, որոնք վերահսկվում են տեղական կառավարման մարմինների կողմից) |
| 1.3.3.2 | Ոչ շուկայական ՈԱԿ-ներ, որոնք վերահսկվում են կառավարման մարմինների կողմից |
| 1.3.4 | Պետական սոցիալական ապահովության ֆոնդեր |
| 1.3.4.1 | Կենտրոնական կառավարման մարմինների սոցիալական ապահովության ֆոնդեր |
| 1.3.4.2 | Տարածքային կառավարման մարմինների սոցիալական ապահովության ֆոնդեր |
| 1.3.4.3 | Տեղական կառավարման մարմինների սոցիալական ապահովության ֆոնդեր |
| 1.4 | Տնային տնտեսություններ |
| 1.4.1 | Գործատուներ |
| 1.4.2 | Ինքնազբաղված անձինք |
| 1.4.3 | Վարձու աշխատող անձինք  |
| 1.4.4 | Սեփականությունից եկամուտներ եւ տրանսֆերտներ ստացողներ  |
| 1.4.4.1 | Սեփականությունից եկամուտներ ստացողներ |
| 1.4.4.2 | Կենսաթոշակներ ստացողներ |
| 1.4.4.3 | Այլ տրանսֆերտային եկամուտներ ստացողներ |
| 1.5. | Տնային տնտեսությունները սպասարկող ոչ առեւտրային կազմակերպություններ |
| 1.5.1 | Տնային տնտեսությունները սպասարկող ազգային մասնավոր ոչ առեւտրային կազմակերպություններ |
| 1.5.2 | Տնային տնտեսությունները սպասարկող օտարերկրյա հսկողության տակ գտնվող ոչ առեւտրային կազմակերպություններ |
| 2 | Մնացած աշխարհ |

|  |  |
| --- | --- |
| Ծանոթագրություն․ | Սույն դասակարգչում կիրառվում են հապավումներ, որոնք նշանակում են հետեւյալը՝ՈԱԿ՝ ոչ առեւտրային կազմակերպություններ,ՇՀԿ՝ շահույթ հետապնդող կազմակերպություններ: |

ՀԱՎԵԼՎԱԾ ԹԻՎ 2

տնտեսության ինստիտուցիոնալ հատվածների դասակարգման

**ԱՅԼԸՆՏՐԱՆՔԱՅԻՆ ԽՄԲԱՎՈՐՈՒՄՆԵՐ**

տնտեսության ինստիտուցիոնալ հատվածների դասակարգման

| Այլընտրանքային Խմբավորման ծածկագիրը | Այլընտրանքային խմբավորման անվանումը | Այլընտրանքային խմբավորումը հավաքելու ալգորիթմը |
| --- | --- | --- |
| 1.1.0.1.1 | Ոչ ֆինանսական կորպորացիաներ՝ ՈԱԿ | 1.1.0.1.1=1.1.1.1.1+1.1.2.1.1+1.1.3.1.1 |
| 1.1.0.2.1 | Ոչ ֆինանսական կորպորացիաներ՝ ՇՀԿ | 1.1.0.2.1=1.1.1.1.2+1.1.2.1.2+1.1.3.1.2 |
| 1.2.2.0.1 | Ավանդներ ընդունող կորպորացիաներ՝ ՈԱԿ | 1.2.2.0.1=1.2.2.1.1 + 1.2.2.2.1+1.2.2.3.1 |
| 1.2.2.0.2 | Ավանդներ ընդունող կորպորացիաներ՝ ՇՀԿ | 1.2.2.0.2=1.2.2.1.2+1.2.2.2.2+1.2.2.3.2 |
| 1.2.3.0.1 | Դրամական շուկայի ֆոնդեր՝ ՈԱԿ | 1.2.3.0.1=1.2.3.1.1+1.2.3.2.1+1.2.3.3.1 |
| 1.2.3.0.2 | Դրամական շուկայի ֆոնդեր՝ ՇՀԿ | 1.2.2.0.2=1.2.3.1.2+1.2.3.2.2+1.2.3.3.2 |
| 1.2.4.0.1 | Ոչ դրամական շուկայի ներդրումային ֆոնդեր՝ ՈԱԿ | 1.2.4.0.1=1.2.4.1.1+1.2.4.2.1+1.2.4.3.1 |
| 1.2.4.0.2 | Ոչ դրամական շուկայի ներդրումային ֆոնդեր՝ ՇՀԿ | 1.2.4.0.2=1.2.4.1.2+1.2.4.2.2+1.2.4.3.2 |
| 1.2.5.0.1 | Այլ ֆինանսական կորպորացիաներ՝ ՈԱԿ | 1.2.5.0.1=1.2.5.1.1+1.2.5.2.1+1.2.5.3.1 |
| 1.2.5.0.2 | Այլ ֆինանսական կորպորացիաներ՝ ՇՀԿ | 1.2.5.0.2=1.2.5.1.2+1.2.5.2.2+1.2.5.3.2 |
| 1.2.6.0.1 | Օժանդակ ֆինանսական կորպորացիաներ՝ ՈԱԿ | 1.2.6.0.1=1.2.6.1.1+1.2.6.2.1+1.2.6.3.1 |
| 1.2.6.0.2 | Օժանդակ ֆինանսական կորպորացիաներ՝ ՇՀԿ | 1.2.6.0.2=1.2.6.1.2+1.2.6.2.2+1.2.6.3.2 |
| 1.2.7.0.1 | Կեպտիվային ֆինանսական հաստատություններ՝ ՈԱԿ | 1.2.7.0.1 = 1.2.7.1.1 + 1.2.7.2.1 + 1.2.7.3.1 |
| 1.2.7.0.2 | Կեպտիվային ֆինանսական հաստատություններ՝ ՇՀԿ | 1.2.7.0.2=1.2.7.1.2+1.2.7.2.2+1.2.7.3.2 |
| 1.2.8.0.1 | Ապահովագրական կորպորացիաներ՝ ՈԱԿ | 1.2.8.0.1=1.2.8.1.1+1.2.8.2.1+1.2.8.3.1 |
| 1.2.8.0.2 | Ապահովագրական կորպորացիաներ՝ ՇՀԿ | 1.2.8.0.2=1.2.8.1.2+1.2.8.2.2+1.2.8.3.2 |
| 1.2.9.0.1 | Կենսաթոշակային ֆոնդեր՝ ՈԱԿ | 1.2.9.0.1=1.2.9.1.1+1.2.9.2.1+1.2.9.3.1 |
| 1.2.9.0.2 | Կենսաթոշակային ֆոնդեր՝ ՇՀԿ | 1.2.9.0.2=1.2.9.1.2+1.2.9.2.2+1.2.9.3.2 |
| 1.3.0.1 | Պետական կառավարման մարմիններ (բացառությամբ պետական սոցիալական ապահովության ֆոնդի եւ պետական կառավարման հատվածի ՈԱԿ-ի) | 1.3.0.1=1.3.1.1+1.3.2.1 + 1.3.3.1 |
| 1.3.0.2 | Ոչ շուկայական ՈԱԿ-ներ, որոնք վերահսկվում են պետական կառավարման մարմինների կողմից | 1.3.0.2=13.1.2+1.3.2.2+1.3.3.2 |

ՀԱՎԵԼՎԱԾ ԹԻՎ 3

տնտեսության ինստիտուցիոնալ հատվածների դասակարգման

**ՄԵԹՈԴԱԲԱՆԱԿԱՆ ՊԱՐԶԱԲԱՆՈՒՄՆԵՐ**

ինստիտուցիոնալ միավորները տնտեսության
հատվածներին դասելու վերաբերյալ

I. Տնտեսությունն ընդհանուր առմամբ

1. Ռեզիդենտ ինստիտուցիոնալ միավորները, որոնք կազմում են Եվրասիական տնտեսական միության անդամ պետության (այսուհետ`անդամ պետություն) տնտեսությունն ամբողջությամբ, խմբավորվում են 5 միմյանց բացառող ինստիտուցիոնալ հատվածներում՝

ա) ոչ ֆինանսական կորպորացիաներ,

բ) ֆինանսական կորպորացիաներ,

գ) պետական կառավարում,

դ) տնային տնտեսություններ,

ե) տնային տնտեսությունները սպասարկող ոչ առեւտրային կազմակերպություններ:

2. Ինստիտուցիոնալ միավորների խմբավորումն ըստ հատվածների իրականացվում է դրանց ֆունկցիոնալ նշանակությանը համապատասխան՝

ապրանքների եւ ծառայությունների արտադրություն,

մարդու ցանկությունները եւ պահանջները բավարարող սպառում,

կուտակում՝ կապիտալի տարբեր ձեւերով:

3. Կորպորացիաները զբաղված են կա՛մ արտադրությամբ, կա՛մ կուտակմամբ (կամ եւ՛ մեկով, եւ՛ մյուսով), սակայն ոչ վերջնական սպառմամբ: Պետական կառավարման մարմինները զբաղված են արտադրությամբ (սակայն այլ տիպի՝ համեմատած կորպորացիաների հետ), կուտակմամբ եւ բնակչության եւ ընդհանուր առմամբ հասարակության անունից վերջնական սպառմամբ: Բոլոր տնային տնտեսություններն իրականացնում են սպառում եւ կարող են նաեւ զբաղված լինել արտադրությամբ եւ կուտակմամբ: Ոչ առեւտրային կազմակերպությունները բազմազան են ըստ իրենց հատկանիշների: Դրանցից մի քանիսի վարքագիծը նման է կորպորացիաների վարքագծին, մյուսները գործնականորեն պետական կառավարման մարմինների մասն են, իսկ երրորդները զբաղվում են գործունեության այնպիսի տեսակներով, որոնք նման են պետական կառավարման մարմինների գործունեության տեսակներին, սակայն գործում են դրանցից անկախ:

4. Սույն Մեթոդաբանական պարզաբանումների 1-ին կետի «ա» եւ «բ» ենթակետերում նշված հատվածները ենթահատվածների բաժանելու համընդհանուր մոտեցումը հիմնված է հսկողության չափանիշի վրա եւ իրենից ներկայացնում է կառավարության կողմից վերահսկվող ոչ ֆինանսական եւ ֆինանսական կորպորացիաների՝ պետական կորպորացիաների, եւ արտերկրից վերահսկվող՝ օտարերկրյա հսկողության տակ գտնվող կորպորացիաների նույնականացում: Մնացած կորպորացիաները ազգային մասնավոր կորպորացիաներ են:

5. Կորպորացիան պետական է, եթե այն վերահսկվում է պետական հիմնարկների, այլ պետական կորպորացիայի կամ պետական հիմնարկների եւ պետական կորպորացիաների որեւէ միավորման կողմից, ընդ որում, հսկողությունը դիտվում է որպես կորպորացիայի ընդհանուր կորպորատիվ քաղաքականությունը սահմանելու հնարավորություն: «Ընդհանուր կորպորատիվ քաղաքականություն» արտահայտությունը հասկացվում է լայն իմաստով եւ նշանակում է կորպորացիայի՝ որպես շուկայական արտադրողի ռազմավարական նպատակներին վերաբերող առանցքային ֆինանսական եւ օպերատիվ քաղաքականություն:

6. Ոչ ռեզիդենտ միավորը վերահսկում է ռեզիդենտ կորպորացիային, եթե ոչ ռեզիդենտ միավորը տիրապետում է կորպորացիայի բաժնետիրական կապիտալի 50 տոկոսից ավելիին: Սակայն հսկողությունը հնարավոր է նաեւ այն դեպքում, երբ ոչ ռեզիդենտ միավորի բաժինը կորպորացիայի բաժնետիրական կապիտալում 50 տոկոսից քիչ է, այդուհանդերձ, ոչ ռեզիդենտ միավորը կարող է իրականացնել հսկողություն ԱՀՀ-2008-ի 4.77-ից 4.80 կետերում նկարագրված մեթոդներով (կառավարության կողմից հսկողության մեթոդներ, օրինակ՝ տնօրենների խորհրդի կամ այլ կառավարող մարմնի նկատմամբ հսկողության, առանցքային ղեկավարների նշանակումների եւ հետկանչումների հսկողության, կորպորացիաների առանցքային կոմիտեների նկատմամբ հսկողության եւ այլնի միջոցով):

7. Որոշ ենթահատվածներ անհրաժեշտ է (եթե դա հնարավոր է եւ համապատասխանում է ազգային վիճակագրության նպատակներին) լրացուցիչ մանրամասնել՝ կիրառելով հատվածի մյուս միավորներից ոչ առեւտրային կազմակերպությունների առանձնացման չափանիշն այնպիսի կատեգորիաների, ինչպիսիք են՝

ոչ առեւտրային կազմակերպությունները,

շահույթ հետապնդող կազմակերպությունները:

Միավորների նշված կատեգորիաները կարող են խմբավորվել ՏԻՀԴ դասակարգչի եւ (կամ) ՏԻՀԴ-ի այլընտրանքային խմբավորումների ցանկի կազմում:

8. «Ոչ ֆինանսական կորպորացիաներ» հատվածն իր մեջ ներառում է բոլոր ռեզիդենտ ոչ ֆինանսական կորպորացիաները: Բացի այդ, այս հատվածը ներառում է ապրանքների եւ ծառայությունների շուկայական արտադրությամբ զբաղված ոչ առեւտրային կազմակերպությունները (օրինակ՝ հիվանդանոցներ, դպրոցներ կամ քոլեջներ, որոնք գանձում են վճարներ, որ թույլ են տալիս փակել ընթացիկ ծախսերը) կամ իրենց ծախսերը ոչ ֆինանսական կորպորացիաների կամ ոչ կորպորատիվ ձեռնարկությունների բաժանորդագրության վճարերի հաշվին ֆինանսավորող ձեռնարկատերերի ասոցիացիաներ: Ձեռնարկատերերի ասոցիացիաների դերն այն է, որ խթանեն ոչ ֆինանսական կորպորացիաների կամ ոչ կորպորատիվ ձեռնարկությունների ոչ ֆինանսական շահերը կամ ծառայեն դրանց :

9. «Ոչ ֆինանսական կորպորացիաներ» հատվածի ենթահատվածների սահմանման համար օգտագործվում է դասակարգման 2 չափանիշ: Առաջին չափանիշը վերաբերում է ոչ առեւտրային կազմակերպությունների՝ հատվածի այլ միավորներից առանձնացմանը: Ոչ առեւտրային կազմակերպություններից անջատ միավորները կարող են նկարագրվել որպես շահույթ հետապնդող կազմակերպություններ:

Երկրորդ չափանիշը վերաբերում է հսկողությանը, այն թույլ է տալիս նույնականացնել՝

պետական ոչ ֆինանսական կորպորացիաները,

ազգային մասնավոր ոչ ֆինանսական կորպորացիաները,

օտարերկրյա հսկողության տակ գտնվող ոչ ֆինանսական կորպորացիաները:

10. «Ֆինանսական կորպորացիաների» հատվածն իր մեջ ներառում է բոլոր այն ռեզիդենտ կորպորացիաները, որոնց հիմնական գործունեությունը ֆինանսական ծառայությունների, ներառյալ՝ ֆինանսական միջնորդության ծառայությունների, ապահովագրական ծառայությունների եւ կենսաթոշակային ապահովման ծառայությունների տրամադրումն է, ինչպես նաեւ գործունեության այնպիսի տեսակներ իրականացնող միավորները, որոնք նպաստում են ֆինանսական միջնորդությանը: Բացի այդ, այս հատվածը ներառում է ֆինանսական բնույթի այնպիսի ծառայությունների շուկայական արտադրությամբ զբաղված ոչ առեւտրային կազմակերպություններ, որոնք ֆինանսավորվում են ֆինանսական ձեռնարկությունների բաժանորդագրության վճարների հաշվին, եւ որոնց դերն այդ ձեռնարկությունների շահերը խթանելը եւ դրանց ծառայելն է:

11. «Ֆինանսական կորպորացիաների» հատվածի ենթահատվածները ներառում են՝

ա) ազգային (կենտրոնական) բանկը,

բ) ավանդներ ընդունող կորպորացիաները՝ բացառությամբ ազգային (կենտրոնական) բանկի,

գ) դրամական շուկայի ֆոնդերը,

դ) ոչ դրամական շուկայի ներդրումային ֆոնդերը,

ե) այլ ֆինանսական միջնորդներին՝ բացի ապահովագրական կորպորացիաներից եւ կենսաթոշակային ֆոնդերից,

զ) օժանդակ ֆինանսական կորպորացիաները,

է) կեպտիվային ֆինանսական հաստատությունները եւ վաշխառուներին,

ը) ապահովագրական կորպորացիաները,

թ) կենսաթոշակային ֆոնդերը:

12. «Ազգային (կենտրոնական) բանկի» ենթահատվածը ներառում է՝

ա) ազգային (կենտրոնական) բանկը, ներառյալ՝ այն դեպքերը, երբ այն ազգային (կենտրոնական) բանկերի համակարգի մասն է,

բ) արժութային խորհուրդները կամ անկախ արժութային մարմինները, որոնք իրականացնում են ազգային արժույթի թողարկումը, որն ամբողջությամբ ապահովված է արտարժույթի ռեզերվներով,

գ) կենտրոնական դրամական գործակալություններ՝ հիմնականում պետական (օրինակ՝ արտարժույթը կառավարող կամ թղթադրամներ եւ մետաղադրամներ բաց թողնող գործակալություններ), որոնք կազմում են հաշիվների ամբողջ լրակազմը, սակայն չեն դիտվում որպես կենտրոնական կառավարության մաս:

Վերահսկողություն իրականացնող եւ առանձին ինստիտուցիոնալ միավորներ հանդիսացող մարմինները դասվում են ոչ թե ազգային (կենտրոնական) բանկի ենթահատվածին, այլ օժանդակ ֆինանսական կորպորացիաների ենթահատվածին:

13. «Ավանդներ ընդունող կորպորացիաներ՝ բացառությամբ ազգային (կենտրոնական) բանկի» ենթահատվածը ներառում է՝

ա) առեւտրային բանկերը, ունիվերսալ բանկերը, բազմանպատակ բանկերը,

բ) խնայողական բանկերը (ներառյալ՝ հոգաբարձուների խնայողական բանկերը եւ խնայողական եւ փոխատվությունների ասոցիացիաները),

գ) փոստային ժիրոհիմնարկները, փոստային բանկերը, ժիրոբանկերը,

դ) գյուղական վարկեր տրամադրող բանկերը, գյուղատնտեսական վարկեր տրամադրող բանկերը,

ե) վարկային կոոպերատիվ բանկերը, վարկային միությունները,

զ) մասնագիտացված բանկերը կամ այլ ֆինանսական կորպորացիաներ, եթե դրանք ընդունում են ավանդներ կամտրամադրում են ավանդներին համարժեքպրոդուկտներ**:**

14. «Դրամական շուկայի ֆոնդեր» ենթահատվածը ներառում է կոլեկտիվ ներդրումային ծրագրերը, որոնք միջոցներ են կուտակում բնակչությանը բաժնետոմսեր կամ փայեր վաճառելու միջոցով: Ստացված միջոցները գլխավորապես ներդրվում են ֆինանսական շուկայի գործիքների, դրամական շուկայի բաժնետոմսերի կամ փայերի ֆոնդերի, մեկ տարուց ոչ ավել մարման ժամկետ ունեցող փոխանցվող պարտքային գործիքների, բանկային այն ավանդների եւ գործիքների մեջ, որոնք նպատակ ունեն ստանալ դրամական շուկայի գործիքների տոկոսային դրույքաչափին մոտ եկամտի նորմա: Դրամական շուկայի գործիքների առանձնահատուկ բնույթի պատճառով դրանց բաժնետոմսերը կամ փայերը կարող են դիտվել որպես ավանդների մոտ անալոգներ: Դրամական շուկայի ֆոնդերի ակցիաները եւ փայերը կարող են փոխանցվել չեկերի կամ երրորդ կողմի անմիջական վճարումների միջոցով:

15. «Ոչ դրամական շուկայի ներդրումային ֆոնդեր» ենթահատվածը ներառում է կոլեկտիվ ներդրումային ծրագրերը, որոնք ներգրավում են բնակչության միջոցները՝ բաժնետոմսերի կամ փայերի բացթողման միջոցով: Ստացված միջոցները գլխավորապես ներդրվում են ֆինանսական ակտիվների մեջ՝ բացի կարճաժամկետ ակտիվներից, եւ ոչ ֆինանսական ակտիվների մեջ (սովորաբար անշարժ գույքի մեջ): Ներդրումային ֆոնդի բաժնեմասերը կամ փայերը սովորաբար ավանդների մոտ անալոգներ չեն: Դրանք չեն կարող փոխանցվել չեկերի կամ երրորդ անձանց անմիջական վճարումների միջոցով:

16. «Այլ ֆինանսական միջնորդներ՝ բացառությամբ ապահովագրական կորպորացիաների եւ կենսաթոշակային ֆոնդերի» ենթահատվածը ներառում է՝

ա) ակտիվներն արժեթղթերի վերածող ֆինանսական կորպորացիաները,

բ) արժեթղթերով եւ օժանդակ ֆինանսական ակտիվներով զբաղվող (իրենց հաշվին գործող) դիլերներին,

գ) վարկավորմամբ զբաղվող ֆինանսական կորպորացիաները, ներառյալ՝ մանրածախ առեւտրի ձեռնարկությունների ֆինանսական ասոցիացիաները, որոնք կարող են պատասխանատվություն կրել ֆինանսական լիզինգի եւ անձնական կամ առեւտրային ֆինանսների համար,

դ) գործընկերների՝ արժեթղթերի եւ օժանդակ ֆինանսական գործիքների հետ գործառնությունների հաշվարկների քլիրինգը եւ կարգավորումն ապահովող կենտրոնական քլիրինգային կազմակերպությունները: Քլիրինգը դասվում է երկու կողմերի պարտավորությունների նույնականացմանն այն դեպքում, երբ հաշիվների կարգավորումն արժեթղթերի կամ համապատասխան վճարման օժանդակ ֆինանսական գործիքների փոխանակումն է: Գործընկերների կենտրոնական քլիրինգային կազմակերպությունները մասնակցում են գործառնությանը եւ նվազեցնում են գործընկերոջ ռիսկը,

ե) մասնագիտացված ֆինանսական կորպորացիաներ, որոնք տրամադրում են՝

կորպորացիաների միաձուլումների եւ կլանումների համար կարճաժամկետ ֆինանսավորում,

արտահանման եւ ներմուծման ֆինանսավորում,

ֆակտորինգային ծառայություններ,

վենչուրային կապիտալ եւ զարգացման կապիտալ:

17. «Օժանդակ ֆինանսական կորպորացիաներ» ենթահատվածը ներառում է՝

ա) ապահովագրական բրոքերներին, վնասը եւ պահանջները գնահատողներին (անկախ այն բանից՝ նրանց վարձել է ապահովագրական ընկերությունը, թե նրանք անկախ գնահատողներ կամ պետական գնահատողներ են, որոնց վարձել են պոլիս ունեցողները), ապահովագրության եւ կենսաթոշակային ապահովման հարցերով խորհրդատուներին,

բ) փոխատվությունների եւ արժեթղթերի հետ գործառնություններ իրականացնող բրոքերներին, ներդրման հարցերով խորհրդատուներին եւ այլն,

գ) փոխառությունները տեղաբաշխող եւ արժեթղթերի բացթողումը կառավարող կորպորացիաները,

դ) կորպորացիաները, որոնց հիմնական գործառույթը մուրհակների փոխանցագրի կամ նույնանման գործիքների միջոցով երաշխավորումն է,

ե) այդպիսի օժանդակ ֆինանսական գործիքներով եւ հեջավորման գործիքներով զբաղվող կորպորացիաները, ինչպիսիք են սվոպները, օպցիոնները եւ ֆյուչերսները (առանց բացթողման),

զ) ֆինանսական շուկաների ենթակառուցվածքն ապահովող կորպորացիաները,

է) կենսաթոշակային ֆոնդերի, փոխադարձ ֆոնդերի կառավարիչներին (սակայն ոչ նրանց ղեկավարած ֆոնդերը) եւ այլն,

ը) ֆոնդային բորսայի եւ ապահովագրական բորսայի ծառայություններ տրամադրող կորպորացիաները,

թ) արտարժույթի փոխանակման բյուրոն,

ժ) ֆինանսական կորպորացիաները սպասարկող՝ անկախ իրավաբանական անձ ճանաչված ոչ առեւտրային կազմակերպությունները,

ժա) այն ֆինանսական կորպորացիաների գլխավոր գրասենյակները, որոնք հիմնականում զբաղվում են ֆինանսական կորպորացիաների կամ ֆինանսական կորպորացիաների խմբերի հսկողությամբ, սակայն իրենք ֆինանսական կորպորացիաների գործառնություններ չեն իրականացնում,

ժբ) ֆինանսական միջնորդների եւ ֆինանսական շուկաների կենտրոնական վերահսկող մարմինները, եթե դրանք առանձին ինստիտուցիոնալ միավորներ են:

18. «Կեպտիվային ֆինանսական հաստատություններ եւ վաշխառուներ» ենթահատվածը ներառում է՝

ա) իրավաբանական անձ հանդիսացող միավորները (տրաստներ եւ այլն),

բ) հոլդինգային կորպորացիաները, որոնք այն դուստր կորպորացիաների խմբի ակտիվների միակ տիրապետողներն են (տիրապետելով բաժնետիրական կապիտալի հսկիչ փաթեթին), որոնց գործունեության հիմնական տեսակը միավորների խմբին տիրապետելն է՝ առանց այն ձեռնարկություններին որեւէ այլ ծառայություններ տրամադրելու, որոնց բաժնետիրական կապիտալն իրենցն է, այսինքն՝ նրանք չեն ղեկավարում եւ չեն կառավարում այլ միավորներ,

գ) հատուկ նշանակության միավորները կամ միջոցների փոխանցման ուղիները, որոնք ինստիտուցիոնալ միավորներ են եւ բաց շուկաներում միջոցներ են ներգրավում, որպեսզի դրանք օգտագործվեն մայր կորպորացիաների կողմից,

դ) միավորները, որոնք ֆինանսական ծառայություններ են մատուցում՝ բացառապես սեփական միջոցները կամ հաճախորդների լայն շրջանակին հովանավորի տրամադրած միջոցները օգտագործելով, եւ ստանձնում են պարտապանների դեֆոլտի ֆինանսական ռիսկը: Դրանց շարքին են դասվում՝

վաշխառուները,

հովանավորի, օրինակ՝ պետական կառավարման մարմնի կամ ոչ առեւտրային կազմակերպության կողմից ստացված միջոցներից վարկավորմամբ (օրինակ՝ ուսանողներին փոխատվություններ, արտահանման-ներմուծման գործառնությունների փոխտվություններ տրամադրելով) զբաղված կորպորացիաները,

առավելապես վարկավորմամբ զբաղված գրավատները:

19. «Ապահովագրական կորպորացիաներ» ենթահատվածը ներառում է կորպորատիվ միավորներ, փոխադարձ ֆոնդեր եւ այլ միավորներ, որոնց հիմնական գործառույթը կյանքի ապահովագրության, դժբախտ պատահարներից, հիվանդությունից, հրդեհներից ապահովագրության կամ ապահովագրության այլ ձեւերի ծառայությունների տրամադրումն է առանձին ինստիտուցիոնալ միավորներին կամ միավորների խմբերին կամ այլ ապահովագրական կորպորացիաներին վերաապահովագրության ծառայությունների տրամադրումն է:

20. «Կենսաթոշակային ֆոնդեր» ենթահատվածը ներառում է կենսաթոշակային սոցիալական ապահովագրության միայն այն ֆոնդերը, որոնք ինստիտուցիոնալ միավորներ են՝ առանձին այն միավորներից, որոնք ստեղծում են դրանք: Պետական կենսաթոշակային ֆոնդը դասվում է «Պետական կառավարում» հատվածին, թեեւ կատարում է ֆինանսական գործառնություններ:

21. «Պետական կառավարում» հատվածը ներառում է ռեզիդենտ ինստիտուցիոնալ միավորների հետեւյալ խմբերը՝

կենտրոնական, տարածաշրջանային կամ տեղական պետական կառավարման մարմինների բոլոր միավորները,

բոլոր ոչ շուկայական ոչ առեւտրայաին կազմակերպությունները, որոնք վերահսկվում են պետական կառավարման մարմինների կողմից:

22. «Պետական կառավարում» հատվածը ներառում է նաեւ սոցիալական ապահովության ֆոնդերը՝ կամ որպես առանձին ինստիտուցիոնալ միավորներ, կամ որպես որեւէ կամ բոլոր կենտրոնական, տարածաշրջանային կամ տեղական պետական կառավարման մարմինների մաս:

«Պետական կառավարում» հատվածը չի ներառում շահույթ հետապնդող պետական կորպորացիաները, նույնիսկ եթե այդպիսի կորպորացիաների ամբողջ բաժնետիրական կապիտալը պատկանում է պետական կառավարման մարմիններին, ինչպես նաեւ քվազի-կորպորացիաները, որոնք պետական կառավարման մարմինների սեփականությունն են եւ վերահսկվում են նրանց կողմից:

23. Պետք է տարբերակել ««Պետական կառավարման» հատված» եւ «պետական հատված» հասկացությունները: Պետական հատվածն ինստիտուցիոնալ հատված չէ եւ ներառում է պետական կառավարման հատվածը, պետական ոչ ֆինանսական կորպորացիաները եւ պետական ֆինանսական կորպորացիաները:

24. «Պետական կառավարում» հատվածի բաժանումը ենթահատվածների ապահովում է 2 մեթոդով ոչ առեւտրային կազմակերպությունները եւ սոցիալական ապահովության ֆոնդերը նույնականացնելու հնարավորությունը պետական կառավարման ցանկացած մակարդակի համար՝ կենտրոնական, տարածաշրջանային եւ տեղական կառավարման մարմինների:

25. «Պետական կառավարում» հատվածի ենթահատվածների առանձնացման առաջին մեթոդը թույլ է տալիս ստանալ հետեւյալ ենթահատվածները՝

ա) կենտրոնական կառավարման մարմիններ (կենտրոնական կառավարություն),

բ) տարածքային կառավարման մարմիններ,

գ) տեղական կառավարման մարմիններ,

դ) պետական սոցիալական ապահովության ֆոնդեր:

26. Սոցիալական ապահովության բոլոր ֆոնդերը դասակարգվում են միասին՝ որպես «Պետական սոցիալական ապահովության ֆոնդեր» ենթահատված, որի մեջ նախատեսված է խմբավորում՝ ըստ պետական կառավարման մակարդակների:

27. «Պետական սոցիալական ապահովության ֆոնդեր» ենթահատվածը ներառում է պետական կառավարման բոլոր մակարդակներում գործող սոցիալական ապահողության ֆոնդերը:

28. Սոցիալական ապահովության ֆոնդերի շարքին են դասվում պետական ֆոնդերը՝ կենսաթոշակային ֆոնդ, սոցիալական ապահովագրության ֆոնդ, պարտադիր բժշկական ապահովագրության ֆոնդ, բնակչության սոցիալական պաշտպանության ֆոնդ, սոցիալական ֆոնդ եւ այլն:

29. Ոչ առեւտրային կազմակերպությունները նշված են որպես «այդ թվում» «Պետական կառավարման» հատվածի համար առանձնացված կատեգորիա ընդհանուր առմամբ կամ առանձին կենտրոնական, տարածքային եւ տեղական կառավարման մարմինների համար: Ընդ որում, հասկանալի է, որ սույն Մեթոդաբանական պարզաբանումների 25-րդ կետի ա, բ, գ ենթակետերում նշված յուրաքանչյուր ենթահատված ներառում է ոչ առեւտրային կազմակերպությունները, սակայն չի ներառում սոցիալական ապահովության ֆոնդերը պետական կառավարման յուրաքանչյուր մակարդակում:

30. «Պետական կառավարում» հատվածի ենթահատվածների առանձնացման երկրորդ մեթոդը թույլ է տալիս ստանալ հետեւյալ ենթահատվածները՝

ա) կենտրոնական կառավարման մարմիններ,

բ) տարածքային կառավարման մարմիններ,

գ) տեղական կառավարման մարմիններ:

Ընդ որում, հասկանալի է, որ տվյալ կետում նշված ենթահատվածներից յուրաքանչյուրը ներառում է ոչ առեւտրային կազմակերպությունները եւ սոցիալական ապահովության ֆոնդերը պետական կառավարման յուրաքանչյուր մակարդակում:

31. «Պետական կառավարում» հատվածի ենթահատվածների առանձնացման ցանկացած մեթոդի դեպքում ոչ առեւտրային կազմակերպությունները պետք է առանձնացվեն որպես կատեգորիա «այդ թվում» պետական կառավարման յուրաքանչյուր մակարդակի համար:

32. «Պետական կառավարում» հատվածի ենթահատվածների առանձնացման երկու մեթոդների միջեւ ընտրությունը գլխավորապես կախված է տվյալ անդամ պետությունում սոցիալական ապահովության ֆոնդերի չափից, կարեւորությունից եւ նրանից, թե ինչ կերպ է այն կառավարվում:

33. ՏԻՀԴ դասակարգչի մեջ ներկայացված է «Պետական կառավարում» հատվածի ենթահատվածների առանձնացման առաջին մեթոդը, որի դեպքում ենթահատվածներից յուրաքանչյուրը ներառում է ոչ առեւտրային կազմակերպությունները, սակայն չի ներառում սոցիալական ապահովության ֆոնդերը:

34. Որոշ անդամ պետություններում կենտրոնական եւ տեղական կառավարման մարմինների միջեւ կարող են գոյություն չունենալ պետական կառավարման միջանկյալ մակարդակներ, եւ այդ դեպքում «Տարածքային կառավարման մարմիններ» ենթահատվածը չի առանձնացվում: Մյուս անդամ պետություններում կարող են լինել կենտրոնական կառավարման մարմինների մակարդակից ցածր երկուսից ավել պետական կառավարման մակարդակներ: Այդ դեպքում ցածր մակարդակները պետք է ներառվեն տարածքային կամ տեղական կառավարման մարմինների մեջ՝ դրանց գործառույթների բնույթին համապատասխան:

35. «Տնային տնտեսություններ» հատվածը ներառում է տնային տնտեսությունները, որոնք կարող են վերագրվել ենթահատվածներին՝ նրանց առավել էական եկամտի աղբյուրի բնույթին համապատասխան: Այդ նպատակով արժե առանձնացնել տնային տնտեսությունների եկամտի հետեւյալ տիպերը՝

ա) վարձատրվող աշխատողներ ունեցող չկորպորացված ձեռնարկությունների սեփականատերերին բաժին հասնող եկամուտներ (գործատուների խառը եկամուտ),

բ) վարձատրվող աշխատողներ չունեցող տնային տնտեսությունների չկորպորացված ձեռնարկությունների սեփականատերերին բաժին հասնող եկամուտներ (գործատուների խառը եկամուտ),

գ) վարձու աշխատող անձանց աշխատանքի վարձատրություն,

դ) սեփականությունից ստացվող եկամուտներ եւ տրանսֆերտներ:

36. Տնային տնտեսությունները դասվում են ենթահատվածների շարքին այն բանի համապատասխան, թե սույն Մեթոդաբանական պարզաբանումների 35-րդ կետում նշված եկամուտի կատեգորիաներից որն է ընդհանուր առմամբ տնային տնտեսության համար ամենամեծը, նույնիսկ եթե այն ոչ միշտ է կազմում տնային տնտեսության ամբողջ եկամտի կեսից ավելին: Եթե տնային տնտեսությունը ստանում է տվյալ կատեգորիայի մեկից ավելի եկամուտ (օրինակ՝ քանի որ տնային տնտեսության մեկից ավելի անդամներ ստանում են աշխատանքի վարձատրություն, կամ քանի որ սեփականությունից կամ տրանսֆերտներից ստացվել է մեկ տեսակից ավելի եկամուտ), ապա դասակարգումը պետք է հիմնված լինի յուրաքանչյուր կատեգորիայի սահմաններում տնային տնտեսության ընդհանուր մոտեցման վրա:

37. «Տնային տնտեսություններ» հատվածի ենթահատվածները սահմանվում են հետեւյալ կերպ՝

ա) գործատուներ,

բ) ինքնազբաղված անձինք,

գ) վարձու աշխատող անձինք,

դ) սեփականությունից եկամուտներ եւ տրանսֆերտներ ստացողներ:

38. «Սեփականությունից եկամուտներ եւ տրանսֆերտներ ստացողներ» ենթահատվածը, որը ներառում է տնային տնտեսությունները, որոնց սեփականությունից ստացվող եկամուտները եւ տրանսֆերտները կազմում են եկամուտների ամենազգալի աղբյուրը, իրենից ներկայացնում է տարատեսակ խումբ, որը խորհուրդ է տրվում հնարավորության դեպքում բաժանել երեք ենթահատվածի՝

ա) սեփականությունից եկամուտներ ստացողներ,

բ) կենսաթոշակ ստացողներ,

գ) այլ տրանսֆերտային եկամուտներ ստացողներ:

39. «Տնային տնտեսությունները սպասարկող ոչ առեւտրային կազմակերպություններ» հատվածը կազմված է ոչ շուկայական ոչ առեւտրային կազմակերպություններից, որոնք չեն վերահսկվում պետական կառավարման մարմինների կողմից: Դրանք անվճար կամ տնտեսապես չնչին գներով ապրանքներ եւ ծառայություններ են տրամադրում տնային տնտեսություններին: Այս ապրանքների եւ ծառայություների մեծ մասն իրենից ներկայացնում է անհատական սպառում, սակայն տնային տնտեսությունները սպասարկող ոչ առեւտրային կազմակերպությունները կարող են տրամադրել նաեւ կոլեկտիվ ծառայություններ:

II. Մնացած աշխարհ

40. «Մնացած աշխարհ» բաժինը ընդգրկում է բոլոր այն ոչ ռեզիդենտ ինստիտուցիոնալ միավորները, որոնք մասնակցում են ռեզիդենտ միավորների հետ գործառնություններին կամ ունեն այլ տնտեսական կապեր տվյալ անդամ պետության ռեզիդենտ միավորների հետ: Մնացած աշխարհի համար հաշիվները եւ աղյուսակները գրառումներ են պարունակում միայն ռեզիդենտների եւ ոչ ռեզիդենտների միջեւ գործառնությունների կամ այլ տնտեսական հարաբերությունների մասին, ինչպիսիք են ոչ ռեզիդենտների նկատմամբ ռեզիդենտների պահանջները եւ ընդհակառակը: Մնացած աշխարհը ներառում է որոշ ինստիտուցիոնալ միավորներ, որոնք կարող են տվյալ անդամ պետության աշխարհագրական տարածքում ֆիզիկապես տեղակայվել, օրինակ՝ այնպիսի օտարերկրյա անկլավներ, ինչպիսիք են դեսպանությունները, հյուպատոսությունները կամ ռազմական բազաները, ինչպես նաեւ միջազգային կազմակերպությունները: